Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli terrorismivastased eriüksused vahistasid tähtsa Hamasi terroriraku,
mis vastutas raketitule võimekuse arendamise eest Läänekaldal.
Pärast vägivaldseid kokkupõrkeid Eritrea migrantidega Tel Avivis,
lubas valitsus käiku lasta erinevaid meetmeid, sh maalt väljasaatmise.
Iisraeli peaminister rääkis kohtumisel Küprose ja Kreeka juhtidega
suhete normaliseerimise võimalustest Saudi Araabiaga.
Iisraeli sõda terroriga kestab,
Jeruusalemm aga valmistub laiema eskalatsiooni võimaluseks.
Iisraeli Kaitsejõudude (IDF), Julgeolekuagentuuri (ISA)
ja piiripolitsei eriüksused teostasid öösel terrorismivastaseid reide
Juuda, Samaaria ja Jordani oru maakondades Läänekaldal,
mille käigus vahistati 16 kahtlustatavat.
Tamuni külas avasid tagaotsitavad Iisraeli sõjaväelaste pihta tule
ja viskasid nende suunas lõhkekehi,
viimased vastasid aga mässuohjevahenditega.
Qubari külas teatati vägivaldsest märulist,
mille vastu Iisraeli jõud kasutasid mässuohjevahendeid.
Kuigi armeeauto sai kannatada, siis inimesed viga ei saanud.
Täna hommikul saatis ISA IDF ja piiripolitsei eriüksuslased
eluhoonesse palestiinlaste pagulaslaagris Jeninis.
Kolme tagaotsitava seas olid kõrged Hamasi agendid,
kes vastutasid rea terrorirünnakute eest viimastel kuudel.
IDF, ISA ja piiripolitsei pressiesinduste ühisavalduse järgi
märgati operatiivtegevuse käigus mitut relvastatud võitlejat,
kes püüdsid põgeneda,
samas kui teised avasid tule Iisraeli sõjaväelaste suunas,
kes vastasid samaga.
Palestiinlastest võitlejate seas esines tabamusi,
iisraellaste seas aga vigastusest ei teatatud.
Üks vahistatud terroristidest, Abdullah Hassan Muhammad Tsubekh
vastutas raketitule võimekuse arendamise eest
Põhja-Samaaria maakonnas.
Liibanoni pealinnas Beirutis
võõrustas Hezbollah' peasekretär Hassan Nasrallah
Iraani käsilase Palestiina Islamidžihaadi juhti Ziad al-Nakhalah't
ja Hamasi poliitbüroo asejuhti Saleh al-Arourit
keset kolme terrorirühmituse jõulisi ponnistusi ühineda iisraeli vastu.
Hamasi esindaja Khazem Kassami sõnul
taheti kolmepoolsel kohtumisel väljendada sügavat koordineerimist
regiooni vastupanuliikumiste vahel
seoses Iisraeli ähvardustega mõrvata nende juhid.
Lisaks püüti kohtumisel Iisraelile selgeks teha
keset eskalatsiooni Läänekaldal,
et ta on vastamisi vastupanutelje ühisrindega,
mis suudab teha ühtse otsuse,
kui Iisrael peaks oma ähvardused ellu viima.
Tel Avivi lõunaosas puhkesid laupäeval vägivaldsed märulid,
kui Eritrea valitsuse toetajad ja vastased
omavahel kähmlema hakkasid. Jeruusalemm taasavas seepeale
arutelud võimaliku deporteerimise suhtes.
Sarnastest sündmustest teatati Norras, Rootsis, Saksamaal
ja mujal maailmas, kus Eritrea presidendi Isaias Afwerki valitsus
püüdis pidada oma välismaal elavate toetajate miitinguid,
tähistamaks riigi revolutsioonipäeva.
Eritrea valitsuse oponendid aga tahtsid pidustusi maha suruda,
hoolimata politseile antud lubadustest.
Viimastel päevadel kooskõlastasime Eritrea arenguga seotud küsimusi.
Eritrea režiimi toetajad ja vastased tahtsid meelt avaldada.
Otsustasime lubada režiimi toetajatel korraldada miitingu
Masgeri tänaval asuvas klubis.
Režiimi vastaste meeleavaldus pidi toimuma Ginat Haretzifimi juures,
mis oleks pooled lahus hoidnud.
Nad nõustusid meie tingimustega ja said demonstratsiooniload.
Kahjuks ei täidetud juba hommikul oma lubadepõhiseid kohuseid.
Nad saabusid varahommikul siia plaaniga miiting nurjata.
Valmistasime varahommikust saadik ja öösel ette lisajõude, sest kuulsime,
et nad kavatsevad süüdata klubi, kus pidi toimuma režiimimeelne miiting.
Valmistusime hommikust alates. Saabus sadu Eritrea migrante,
kes otsustasid ilmselt iga hinna eest režiimimeelsete miitingu nurjata.
Politsei ringkonnaülem toonitas lisaks, et Eritrea valitsuse oponendid
käivitasid märulid, kus said haavata 30 politseinikku ja üle 140 eritrealase.
Vastuseks märulitele pidas peaminister Benjamin Netanyahu eile
Jeruusalemmas ministrite eriistungi, kus võeti vastu erinevaid meetmeid,
sh administratiivvahistamised, töölubade tühistamine
ja vahendite eraldamine eritrealaste maalt väljasaatmiseks aasta lõpuks.
Enne reisi Küprosele kohtuma Nicosia ja Ateena juhtidega
rõhutas peaminister Netanyahu, et ületati teatud piir.
Eile Tel Avivis toimunu ületas piiri.
Esmalt soovin täielikku paranemist viga saanud politseinikele.
Täna taotlesime minu loodud ministrite erirühmas mitmeid kiireid meetmeid,
sh rahutustes osalenud režiimi toetajate väljasaatmist.
Muidugi pole neil mingit õigust pagulasstaatusele.
Nad toetavad Eritrea režiimi.
Sel juhul on neil parem naasta oma päritoluriiki.
Netanyahu rääkis ka oma reisist Küprosele.
Kohtun Küprose ja Kreeka juhtidega.
Meenutan, et 2016. a lõime kolme- poolse, Vahemere idaosa alliansi.
See on olnud väga edukas
ja toonud kaasa olulise paranemise majandussuhetes, sh turismis.
Miljonid iisraellased on külastanud Kreekat ja Küprost.
See on toonud kaasa paranemise julgeolekusuhetes
ja - loomulikult arutame ka energiaküsimust.
Energia osas peame pea otsustama,
sest oleme teinud veel ühe revolutsiooni -
maagaasi kaevandamise merest. Muide, nagu tara puhul,
olid nii meie poliitilised rivaalid kui ka spetsialistid sellegi vastu,
kuid jäime kindlaks. See ei taga üksnes Iisraeli riigi maagaasivajadust,
vaid ka võime toota Euroopale.
Meil on mitu tootmisteed. Seekord keskendun ma kahele marsruudile,
Ida maagaasijuhtmele või Küprosel asuvale veeldamisjaamale,
mis võimaldaks meil toota tohutult gaasi Euroopale,
mis täidaks ka riigikassat. Need on päevakorrapunktid.
Küprose pealinnas kohtus Netanyahu eraldi
Küprose presidendi Nikos Christodoulidese
ja Kreeka peaministri Kyriakos Mitsotakisega.
Seejärel pidasid kolm juhti ühise kohtumise,
mis keskendus erinevatele teemadele.
See on kahtlemata dünaamiline, strateegiline liit
demokraatlike väärtuste ja ühiste eesmärkidega partnerite vahel,
mis investeerib meie regiooni stabiilsuse, jõukuse
ja julgeoleku ühisesse visiooni ning kaugemale.
Vaatlesime arutelude käigus saavutatud edu
mitmetes koostöövaldkondades,
mida kõigi nende aastate jooksul arendatud on.
Kinnitame veel kord oma sihti tihendada koostööd valdkondades
nagu energeetika, julgeolek, kaitse, majandus
ja akadeemilised ringkonnad ning meie gaasifoorumid.
Rääkides koostööst elektrijuhtme rajamiseks
Iisraelist Küprose kaudu Kreekasse ja maagaasi tarnemeetoditest,
mida Netanyahu mainis enne reisi Küprosele,
toonitas Iisraeli peaminister ka Jeruusalemma võimalust
normaliseerida suhted Saudi Araabiaga,
mis avaks ukse uutele tähtsatele võimalustele.
Arvan, et on veel midagi, mis võib areneda, ja arutasime seda pikalt;
on võimalus laiendada Aabrahami lepinguid
suhete normaliseerimiseks Saudi Araabiaga.
Kõik kolm riiki peavad seda suureks võimaluseks,
kuid näevad sedagi, et see võib viia India, Araabia poolsaare, Iisraeli,
Küprose, Kreeka ja Euroopa vahelise ühenduse tekkimiseni.
On olemas geograafiline ühendus, kuid see võiks olla ka midagi,
mis tooks meie rahvastele ja riikidele palju, palju kasu.
Nii et arvan, et oleme kõik selles osas ühel meelel.
Kreeka peaminister Kyriakos Mitsotakis toonitas aga tõsist huvi,
et kolmepoolse foorumiga ühineks ka India.
Meil oli täna taas võimalus arutada mitmeid ühist huvi pakkuvaid asju.
Puudutasite paljusid neist;
kuid ka selle kolmepoolse partnerluse laiendamise potentsiaali,
mis võib hõlmata 3+1 formaadis teisigi riike, mitte ainult USAd,
kellega teeme juba väga, väga tihedalt koostööd,
vaid ka teisi riike, nagu India, kellel, nagu Iisraeli peaminister märkis,
oleks loomulik huvi vaadata läände ja laiendada oma geopoliitilist,
aga ka kaubanduslikku jalajälge meie regioonis. maailmaosas.
Peaminister Mitsotakis rõhutas lisaks kolme riigi süvenevat liitu
ning toonitas lähedase julgeolekukoostöö tähtsust
Ateena ja Jeruusalemma vahel.
Aitäh, et vaatasite TV7 Iisraeli Uudiseid!
Osutaksin, et TV7 Iisrael on annetuspõhine teenistus.
Kui meie saated teid õnnistavad ja soovite aidata neid eetris hoida,
kaaluge palun annetuse tegemist.
Seda saab teha meie kodulehel www.tv7israelnews.com
Julgustan ka palvetama tagakiusatud vendade-õdede eest maailmas
ning paluma rahu ja päästet Jeruusalemmale ja Iisraelile.
Olen Jonathan Hessen. Õnnistatud nädalat! Homseni!
Tõlge: Monika Jaaguri